Publication: Magyar Közlöny
Issue: MK-2007-186 (Year: 2007, Number: 186)
Era: 2004-2010
Section: és tartalma megegyezik a 250/2000. (XII. 24.) Korm. rendeletben (Szkr.) foglaltakkal.
Paragraph Index: 1600

és tartalma megegyezik a 250/2000. (XII. 24.) Korm. rendeletben (Szkr.) foglaltakkal. A jelentés kitöltése során az Szkr. 12. § (2) bekezdésében foglaltak szerint a pénzügyi vállalkozás is köteles minden hónap utolsó napjára vonatkozóan – a Felügyelet részére készített negyedéves és éves jelentések alátámasztása céljából – eszköz- és forrásszámláit, valamint költségés eredményszámláit lezárni, azok egyenlegét megállapítani, továbbá fõkönyvi kivonatot készíteni. A pénzügyi vállalkozások mérlegének kitöltése megegyezik a számviteli elõírásokban foglaltakkal. A Mérlegben jelentett állományoknak meg kell egyezniük a hó végére lezárt fõkönyv állományaival. A fõkönyv zárásának a hónap utolsó napjára vonatkozó helyesbítések elvégzésével kell történnie. A havi fõkönyv zárásakor a deviza- és valutakészletek, valamint külföldi pénzértékre szóló követelések és kötelezettségek hó végi állományát – év közben is – a számviteli elõírások szerinti devizaárfolyamon forintra átszámított értéken kell közölni. Az évközi deviza (valuta) átszámítására vonatkozó szabályokat a számviteli politikában rögzíteni kell. A Mérleg minden sora forint a), deviza b) és összesen c) oszlopokat tartalmaz. Az egyes sorokban a külföldi pénznemben fennálló (valuta vagy deviza) követelések, illetve kötelezettségek – a mérlegnél elõírt árfolyam(ok)on – forintra átszámított összegét kell a devizaoszlopban szerepeltetni. A deviza alapú forinthiteleket a deviza oszlopban kell kimutatni (forintosítva). A Mérlegben az Szkr. elõírásai alapján negatív összegként szerepeltetendõ állományokat (jegyzett, de be nem fizetett tõke) negatív elõjellel kell jelenteni. A Mérleg adatsorainak a szerzõdés szerinti eredeti lejárati bontást, valamint a számviteli szabályok szerinti értéket kell tartalmazni. Az Eszköz oldalon a Nyilvántartási (bruttó) érték az eszközöknek a könyvekben nyilvántartott bekerülési, illetve beszerzési értéke, a pénzügyi vállalkozás által kötött szerzõdésbõl fakadó követelés esetén a még nem törlesztett tõkeösszeg, a vásárolt követeléseknél a bekerülési értékbõl a még nem törlesztett rész stb. A számvitelileg elszámolható értékvesztéssel, értékcsökkenéssel, céltartalékkal nem szabad az adott eszközt csökkenteni, mert ezeket az értékeket a d) oszlopban az adott eszköz sorában kell feltüntetni. Ha a vállalkozás a valós értéken történõ értékelést alkalmazza, akkor az értékelési különbözetet az eszköztétel sorában az e) oszlopban kell szerepeltetni. A származékos ügyletek pozitív értékelési különbözetét külön (21A723) sorban, az egyéb követelésekbõl kiemelve kell kimutatni. Az f) oszlopban kell a Könyv szerinti (nettó) értéket feltüntetni, amely az Szmt. és az Szkr. által meghatározott értékvesztéssel (illetve a számviteli elõírás szerinti értékcsökkenéssel, céltartalékkal) csökkentett, illetve a valós értéknek megfelelõ érték. A Forrás oldalon a beszámolás napján fennálló kötelezettségeket a számviteli elõírásoknak megfelelõ tartalommal a részletezõ sorok szerint kell feltüntetni. A tételek sorrendje megegyezik a számviteli jogszabályban felsoroltakkal. Ha a vállalkozás a valós értéken történõ értékelést alkalmazza, akkor az értékelési különbözetet a kötelezettségek között külön (a hitelintézetekkel szembeni a 14, az ügyfelekkel szembeni a (24) sorban kell szerepeltetni. A származékos ügyletek negatív értékelési különbözetét külön (43) sorban, az egyéb kötelezettségekbõl kiemelve kell kimutatni. A 87 Értékelési tartalék sorban kell összegezni a számviteli szabályok szerint megképzett értékelési tartalékokat, amelyek egyrészt az értékhelyesbítésbõl, másrészt a valós értékelésbõl adódnak. A pénzügyi vállalkozásnak ugyanezen a táblákon kell közölni az auditált, éves beszámolónak megfelelõ adatokat. Az év végén az e) oszlopban közölt eszközök, illetve a c) oszlopban szereplõ források auditált adatainak a pénzügyi vállalkozások részére elõírt éves beszámolóval meg kell egyezni. 21C Pénzügyi vállalkozások – mérlegen kívüli kötelezettségek A jelentés kitöltése során ezen a táblán a mérlegen kívüli tételek közül a pénzügyi vállalkozás függõ, illetve jövõbeni kötelezettségeinek, valamint a továbbengedményezett fedezetek és biztosítékok számviteli nyilvántartás szerinti állományát kell kimutatni. 0 Mérlegen kívüli kötelezettségek összesen: Itt kell a beszámolás napján fennálló a számviteli szabályok szerinti mérlegen kívüli – a részletezõ sorokban feltüntetett függõ és jövõbeni – kötelezettségek összegét szerepeltetni. 1 Függõ kötelezettségek összesen: Itt kell kimutatni az Szkr. szerint meghatározott és elõírásai alapján mérlegen kívül nyilvántartott függõ kötelezettségeknek az eredeti (szerzõdés szerinti) összegeit. A devizában nyújtott függõ kötelezettségek forintösszegét a b) oszlopban kell kimutatni. A beszámolás napján fennálló kötelezettségeket a számviteli elõírásoknak megfelelõ tartalommal a részletezõ sorok szerint kell feltüntetni. A tételek sorrendje megegyezik a számviteli jogszabályban felsoroltakkal. Az opciós ügyletek meghatározása a fogalmak között megtalálható. 2 Jövõbeni kötelezettségek összesen: A mérlegen kívüli tételek közül a beszámolás napján fennálló jövõbeni kötelezettségeket a számviteli elõírásoknak megfelelõ tartalommal és a részletezõ sorok szerint az eredeti (szerzõdés szerinti) összeggel kell feltüntetni. A devizában nyújtott jövõbeni kötelezettségek forintösszegét a b) oszlopban kell kimutatni. 3 Továbbengedményezett fedezetek és biztosítékok: A mérlegen kívüli kötelezettségek közül külön soron kell 2007/186. szám feltüntetni a továbbengedményezett fedezetek és biztosítékok 0. számlaosztályban nyilvántartott értékét. Ugyanezen a táblán kell közölni az auditált, éves beszámolóhoz kimutatott adatokat is. 21D Pénzügyi vállalkozások – mérlegen kívüli követelések A jelentés kitöltése során ebben a táblában azokat a mérlegen kívüli tételek közül a pénzügyi vállalkozásnak a számviteli nyilvántartás szerinti függõ, illetve jövõbeni követeléseit (másoktól kapott kötelezettségeket – pl. garancia), a nyilvántartott fedezeteket és a függõvé tett kamatokat, kamatjellegû jutalékokat kell részletezni, amelyek a kockázatokat csökkentik. 3 Biztosítékok és fedezetek értéke – teljes értéken: Ezekben a sorokban az Szkr. 20. § (5) bekezdés szerint a mérlegen kívüli tételnek minõsülõ, kapott biztosítékok és fedezetek összegét – a pénzügyi vállalkozás fedezetértékelési szabályzata alapján – az utolsó fedezetértékelés alkalmával meghatározott (teljes) értéken kell bemutatni. Amennyiben egy követelés mögött többféle fedezet is van, itt mindegyiket fel kell tüntetni. 4 Biztosítékok és fedezetek értéke – a követelés erejéig: Ezekben a sorokban a fentiek szerinti megbontásban kell szerepeltetni az egyes fedezeteket, de csak a mögöttük álló teljes ügyfélkövetelés erejéig. Amennyiben egy követelés mögött többféle fedezet is van, akkor itt az elsõdleges fedezetnél kezdve – de csak a követelés erejéig – több fedezet is feltüntetésre kerülhet. A jogszabályok szerint a pénzügyi vállalkozásnak saját magának kell nyilvántartását úgy kialakítani, hogy a jelentésben fedezetként szereplõ összeg csak bizonylattal alátámasztott és helyszíni vizsgálat során tételesen ellenõrizhetõ legyen. 5 Függõvé tett kamat, kamatjellegû jutalékok: Itt a számviteli elõírások szerint függõvé tett kamatokat és kamat jellegû jutalékokat kell jelenteni. 22A Pénzügyi vállalkozások eredménykimutatása A jelentésben a pénzügyi vállalkozás bevételeinek, illetve ráfordításainak és költségeinek tárgynegyedévi és az év elejétõl halmozott forgalmi adatait kell részletezni a pénzügyi vállalkozás jövedelemtermelõ képességének értékelése érdekében.

Source: https://magyarkozlony.hu/hivatalos-lapok/43c392bec0b2c6a164135ff9ab4cf9d61e9ff632/dokumentumok/afcbfa76e55e37ed988cc9cad441e94f6f55c82a/letoltes